TATA PANGIBADAH MINGGU 28 AGUSTUS 2022 TABUH 09.00 WIIK "MBANGUN TURUT KAGEM MUJUDAKEN TENTREM RAHAYU" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Minangka umat kagunganipun Gusti, tiyang pitados mboten kuwagang tumindak tanpa panguwaosing Ingkang Kagungan Gesang. Pambangun turut dhumateng Gusti ingkang nyagedaken tiyang pitados pikantuk tentrem rahayu ing gesangipun. Sumangga sowan ngluhuraken Gusti Allah. Pinuji Gusti! Pasamuwan ngidungaken KPJ 26. PINUJI GUSTI Pinuji Gusti kang nitahken jagad, siyang ratri tan kendhat ngganjar sih rahmat Haléluya, sagung puji tansah konjuk Gusti. Haléluya, sagung bekti mring Ratu Swargi. (Pasrah tinampi Kitab Suci, laré-laré Sekolah Minggu tumuju sangajenging sanctuary) Pinuji Gusti Sang Jurubasuki, kang ngurbanken sarira nebus manungsa. Haléluya, sagung puji tansah konjuk Gusti. Haléluya, sagung bekti mring Ratu Swargi. VOTUM PF U : Pangibadah Minggu punika lumampah ing salebeting pengaken ing manah kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer MBANGUN TURUT KAGEM MUJUDAKEN TENTREM RAHAYU. Waosan sepisan kapethik saking Yérémia 2:4- 13, ingkang dipuntanggapi kanthi waosan Mazmur 81:2, 11-17. Waosan kaping kalih kapethik saking Ibrani 13:1-8, 15-16. Déné waosan Injil kapethik saking Lukas 14:1, 7-14. (PF mandhap mimbar, mberkahi laré-laré sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana Komisi Liturgika GKJ Kabluk Semarang -- 1
ing atimu. Pandongaku muga-muga kowé padha ngoyoda lan tetalesa sajroning katresnan." (Laré-laré sekolah minggu tumuju ruang Ibadah Anak, déné PF tumuju mimbar) Pasamuwan ngidungaken BMGJ 14. ALLAH MAHA SUCI Suci, suci, suci pinuji Hyang Suci. Allah Maha mulya kang jumeneng Raja. Suci, suci, suci pinundhi Hyang Widhi. Titah sadaya bra muji samya. Suci, suci, suci Allah Mahasuci. Gumuruhing kidung nggunggung-nggunggung Gusti, Tetalesing bumi gonjing dening puji, pra makluk wrata girang memuji. SL : Para umat kagunganipun Gusti, sami pirengna dhawuhipun Gusti! "Kowé padha Dakwènèhi pepakon anyar, yakuwi supaya padha tresna- tinresnan. Dikaya enggon-Ku nresnani kowé, mengkono uga kowé padha tresna-tinresnana. Titikané enggonmu padha dadi murid-Ku, yakuwi menawa wong kabèh padha neksèni enggonmu tresna-tinresnan."" PL : Gusti sampun maringi manékawarni kasaénan tumrap kita. Kawilujengan saha pangrimat nuwuhaken katentreman ing gesang kita. Punapa kita sampun ngaturaken piwales awujud pambangunturut dhumateng timbalan gesang tresna- tinresnan kados karsanipun..? U : WONTEN ING NGARSANIPUN GUSTI LAN SESAMI, KULA NGAKENI DOSA TUWIN PANERAK SAHA KARINGKIHAN KULA. PL : Mugi Gusti maringi Roh Suci ingkang nyagedaken kawula gesang kados karsa Paduka. U : PANGAPUNTENING DOSA PEPARING PADUKA NENTREMAKEN SAHA MBEREG KAWULA NINDAKAKEN PAKARYAN KATRESNAN TUMRAP SESAMI. S : AMIN. Pasamuwan ngidungaken KPJ 46. AWIT KATHAH DOSA KULA Awit kathah dosa kula, mila tansah kèmengan. Gusti kang madhangi manah, myang tuking kabingahan. Mugi karsa angaksama, ing klepatan kawula. Tyas kula mugi dadosa padaleman Paduka. PF : Katresnanipun Gusti paring pangapunten ingkang nentremaken lan ndayani kita makarya lelados, kados paseksinipun Éfésus 2:8 makaten, "Sebab enggonmu diparingi keslametan kuwi merga sih-rahmaté Gusti Allah, lantaran enggonmu precaya marang Gusti Yésus. Keslametan kuwi dudu wohing pambudidayamu, nanging peparingé Gusti Allah." Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Komisi Liturgika GKJ Kabluk Semarang -- 2
Pasamuwan ngidungaken KPJ 146. YÈN SIRA SANGSARA Yèn sira sangsara sarta sedhih, manteba pracaya, Allah tan tebih. Aja wedi, Gustimu nganthi. Rèhing kadursilan mesthi kasoran. Pepeteng dosa ilang sirna, mung gung karaharjan, linubèran. P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉRÉMIA 2:4-13 Rungokna pangandikané Allah, hé para turuné Yakub, para taleré Israèl. Gusti Allah ngandika mengkéné, "Para leluhurmu ndakwa apa marang Aku? Apa sebabé padha nyingkur Aku? Déné padha nyembah brahala sing ora ana gunané, mula wong-wong mau dhéwé iya dadi tanpa guna. Padha ora mreduli karo Aku, senajan wis padha Dakluwari saka tanah Mesir, lan wis Dakirid metu ing segara wedhi: ara-ara samun sing mung kebak punthuk pasir, tanah sing garing lan kebak bebaya, nganti ora ana wong sing manggon ana ing kono, utawa gelem liwat ing kono. Padha Dakirid mlebu ing tanah sing subur, supaya bisa ngrasakaké pametuné sing becik-becik. Nanging malah padha ngrusak lemah-Ku lan najisaké tanah sing Dakparingaké. Para imam padha ora nggolèki Aku lan takon, 'Pangéran ana ing ngendi?' Para imam-Ku dhéwé padha ora kenal karo Aku. Para raja padha nglawan Aku; para nabi padha medhar wangsit nganggo nyebut Baal, sarta padha nyembah reca ukir-ukiran sing ora ana gunané." Gusti Allah ngandika mengkéné, "Mulané Aku, Pangéran, bakal nggugat umat-Ku menèh, anak-turuné bakal Dakgawa menyang pengadilan. Ndelenga mengulon, ing pulo Siprus, utawa mengétan ing tanah Kédar, kowé bakal weruh yèn ora tau ana lelakon sing kaya mengkono. Apa ana bangsa sing ngijolaké allahé, senajan kuwi dudu Allah? Nanging umat-Ku ngijolaké Aku karo reca-reca sing ora bisa nindakaké apa-apa kanggo mitulungi wong-wong mau. Mulané sakèhé langit Dakdhawuhi supaya wedi lan gemeter, merga saka gumun lan kagèté. Déné umat- Ku wis nglakoni dosa rong prekara: padha nyingkur Aku, etuké banyu urip, banjur padha gawé kulah dhéwé, kulah sing bengkah lan borot, ora kena kanggo nyimpen banyu babar-pisan." Mekaten pangandikanipun Gusti! U : PUJI SOKUR KONJUK GUSTI! Tanggapan SL : Tanggapan kawaosaken saking MASMUR 81: 2, 11-17 "Padha surak-sraka kagem Allah, kekuatan kita. U : PADHA BUNGAH-BUNGAHA KAGEM ALLAHÉ YAKUB. SL : Padha memujia nganggo masmur, dibarengi nabuh terbang U : KARO CLEMPUNG KANG LARAS LAGUNÉ, LAN KARO SLUKAT. Komisi Liturgika GKJ Kabluk Semarang -- 3
SL : Mung Aku iki Pangéran, Allahmu kang ngentasaké kowé saka tanah Mesir. U : MANGAPA SING AMBA, NULI BAKAL DAKLEBONI PANGAN NGANTI KOWÉ WAREG. SL : Nanging umat-Ku ora ngrungokaké dhawuh-Ku, U : SARTA ISRAÈL WEGAH NGÉSTOKAKÉ DHAWUHKU. SL : Banjur Dakuja supaya nglakoni karepé atiné kang wangkot; U : KAREBÈN PADHA NINDAKAKÉ APA SING DIRANCANG MANUT KAREPÉ DHÉWÉ! SL : Hé umat-Ku, padha ngrungokna tembung-Ku. U : HÉ ISRAÈL PADHA URIPA MANUT PITUDUHKU. SL : Mungsuhmu sanalika bakal Daktelukaké, U : SARTA BAKAL PADHA NGRASAKAKÉ ANTEBÉ TANGANKU. SL : Wong sing sengit marang Pangéran, bakal padha sujud ing ngarsané, U : MENGKONO BAKAL NASIBÉ ING SALAWASÉ. SL : Nanging umat-Ku bakal Dakparingi mangan gandum sing becik dhéwé, U : SARTA MADU SAKA WATU KARANG, NGANTI SAWAREGÉ." Waosan Kaping Kalih L3 : Waosan sepisan kapethik saking IBRANI 13:1-8, 15-16 Padha lestaria enggonmu tresna-tinresnan, kaya déné sedulur-sedulur sing katunggilaké karo Sang Kristus. Kowé aja padha lali awèh pamondhokan ana ing omahmu marang wong neneka. Awit tau ana wong sing srana patrap mengkono tanpa dijarag jebul nampani malaékat-malaékat. Padha ngèlingana wong-wong sing ana ing pakunjaran, kaya-kaya kowé dhéwé iya bebarengan karo wong- wong mau dikunjara ana ing kono. Padha ngèlingana marang wong-wong sing padha nglakoni disawenang-wenang, kaya-kaya kowé uga nandhang sengsara kaya wong-wong mau. Déné bab neningkahan, kuwi diajènana déning wong kabèh. Wong lanang lan wong wadon siji karo sijiné kudu padha setya, awit Gusti Allah bakal ngukum saben wong sing laku jina lan bandrèk. Kowé aja padha karem bandha; padha marema karo apa sing kokduwèni. Awit Gusti Allah wis ngandika: "Aku ora bakal négakaké kowé, lan kowé ora pisan-pisan bakal Daktilar." Mulané kita padha ngucapa kanthi yakin mengkéné: "Gusti Allah kang bakal mitulungi aku. Aku ora wedi. Manungsa bisa menggawé apa marang aku?" Padha élinga marang para panuntunmu, sing biyèn mulang kowé bab pangandikané Allah. Padha élinga kepriyé lelakoné nganti tekan matiné, sarta nulada marang kaprecayané wong-wong mau. Gusti Yésus Kristus kuwi tetep, ora éwah gingsir, iya dhèk biyèn, saiki lan ing selawasé. Ayo kita tansah padha saos sukur marang Gusti Allah, minangka kurban kita lantaran Gusti Yésus. Yakuwi kurban sing kasaosaké nganggo tetembungan kagem kaluhuraning Asmané. Aja padha lali nindakaké kabecikan lan tulung-tinulung, awit yakuwi kurban sing gawé renaning penggalihé Gusti Allah. Mekaten pangandikanipun Gusti! Komisi Liturgika GKJ Kabluk Semarang -- 4
U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun LUKAS 14 : 1, 7-14 Ing sawijining dina Sabbat, Gusti Yésus tindak arep dhahar ing omahé wong Farisi sing misuwur. Wong sing ana ing kono kabèh padha ngulataké Gusti Yésus. Gusti Yésus pirsa ana tamu sawetara sing milih papan lungguh ana ing ngarep dhéwé. Mulané Panjenengané nuli ngandika mengkéné: "Menawa kowé diulemi jagong mantèn, kowé aja linggih ing papan sing ana ngarep dhéwé, awit mbokmenawa sing duwé gawé wis ngulemi wong sing luwih diajèni tinimbang kowé. Supaya wong sing ngulemi kowé mau ora akon kowé: 'Kula aturi pindhah saking ngriki, awit papan menika kasediyakaken kanggé tamu sanès.' Yèn mengkono, apa kowé ora kewirangan, lan kepeksa lungguh ing papan sing asor dhéwé? Mulané, yèn kowé diulemi jagong, padha lungguha ing papan sing asor dhéwé, supaya sing duwé gawé marani kowé lan muni: 'Mangga, kula aturi lenggah ing ngajeng.' Temahan kowé katon enggonmu kajèn ana ing ngarepé para tamu liyané. Sebab sapa sing ngluhuraké awaké dhéwé, kuwi bakal diasoraké, lan sing sapa ngasoraké awaké, kuwi bakal diluhuraké." Gusti Yésus nuli ngandika marang wong sing ngulemi Panjenengané: "Yèn kowé ngulemi mangan, awan utawa bengi, aja mung ngulemi kanca-kancamu utawa sedulur-sedulurmu, utawa sanak-kadangmu, utawa tangga-teparomu sing sugih. Awit wong-wong mau bakal males gentèn ngulemi kowé. Lan srana mengkono kowé wis nampa piwalesé penggawému. Nanging yèn kowé nganakaké pésta, ngulemana wong sing mlarat, wong cacad lan wong lumpuh apa déné wong wuta, lan kowé bakal nampa berkah; sebab wong-wong mau ora bakal males apa-apa marang kowé. Kowé bakal nampa opahmu saka Pangéran, mbésuk samangsa wong mursid padha katangèkaké." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "MBANGUN TURUT KAGEM MUJUDAKEN TENTREM RAHAYU" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya mbangun turut kagem mujudaken tentrem rahayu ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah Komisi Liturgika GKJ Kabluk Semarang -- 5
DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Maleakhi 3:10 makaten: "Pisungsung prasepuluhan kuwi kabèh gawanen menyang gudhangé Pedaleman-Ku, supaya ing Pedaleman-Ku anaa tandhon pangan. Banjur titènana, kowé mesthi Dakwengani korining langit, sarta Aku bakal ngesokaké berkah-Ku marang kowé nganti lubèr?" Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken BMGJ 185. PISUNGSUNG KONJUK MRING ALLAH Konjuk mring Kang Mahaagung, kawula sung pisungsung, Cihnaning bingah ing manah, wit berkahing Allah. Sumengka wah sinengkera, lan temen rineksa, Dadya srana munpangati, mrih kamulyaning Gusti. (bokor pisungsung kaaturaken majeng) Konjuk Allah Kang Maluhur, kawula saos sokur, Kebabaring raos urmat, wit tansah rinimat, Dalah gesang kula mugi,' kagem déning Gusti, Dadya lantaraning berkah, tumraha mring tyang kathah. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng Komisi Liturgika GKJ Kabluk Semarang -- 6
P A N G U T U S A N L A N B E R K A H PANGUTUSAN PF U PF U PF U BERKAH PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 436. GUSTI NUNTUN LAMPAH KULA Gusti nuntun lampah kula, saklangkung nggèn kula begja, Celak miwah tebih ugi, kula tansah dipun kanthi. Refr. Nggih Gusti kang nganthi kula, asta-Nya pyambak kang ngreksa. Mila kula manut Gusti, Juruwilujeng sejati. Gusti nuntun kula pasrah, klayan nrimah ing satitah. Sanadyan ta dugèng janji, kula tansah dipun kanthi. Reff. Komisi Liturgika GKJ Kabluk Semarang -- 7